
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  28ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 173/2026
Στη Λευκάδα σήμερα στις 05 του μηνός Οκτωβρίου, του έτους 2026, ημέρα Δευτέρα και ώρα 15:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 26630/01.10.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι τρία (23)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ: Πρίν τη συζήτηση του 1ου θέματος, αποχώρησαν οι Δ.Σ. Μπελεγρίνος Σπυρίδων, Πεντεσπίτης Νικόλαος και Γαζής Γεώργιος.

 Πριν τη συζήτηση του 5ου θέματος αποχώρησαν οι Δ.Σ. Κάτσενου Θεοδώρα και Μαργέλη Μαρία.
Πριν τη συζήτηση του 7ου θέματος αποχώρησαν οι Δ.Σ. Θερμός Ευάγγελος και Δρακονταειδής Κωνσταντίνος.
Πριν τη συζήτηση του 8ου θέματος αποχώρησαν οι Δ.Σ. Τσιρογιάννης Γεώργιος, Αργυρός Νικόλαος, Λάζαρης Αρίστος, Κωνσταντινίδη Σεβαστή και Αραβανή Χριστίνα, ενώ επέστρεψε με τηλεδιάσκεψη η Δ.Σ. Μαργέλη Μαρία.
ΘΕΜΑ 2ο:  Απόφαση Δ.Σ.  σχετικά με αίτημα, για την εκ νέου έκδοση απόφασης τοποθέτησης και χρήσης πλωτής εξέδρας, του TEIGEN ERIK HAAVARD εκτός θαλάσσιας ζώνης λιμένα, στα Σύβοτα ΤΚ Ευγήρου Λευκάδας.
                                                                                  Εισηγητής: Σολδάτος Γεώργιος, Αντιδήμαρχος
Ο Πρόεδρος του Δημ. Συμβουλίου, κ. Ευστάθιος Σκλαβενίτης, έδωσε το λόγο στον κ.Σολδάτο Γεώργιο,  ο οποίος έθεσε υπόψη των μελών του Δ.Σ. τα εξής:
Σε συνέχεια:

1. Της  υπ αριθμ. 2609/14-05-26 αίτησης του Teigen Erik Haavard του Altor περί χορήγησης άδειας εκ νέου  τοποθέτησης και χρήσης  πλωτής εξέδρας στη  περιοχή Σύβοτα T.Κ. Ευγήρου  Λευκάδας.

2. Το υπ’ αριθμ. πρωτ 3122.2/1683/2026 έγγραφου του Λιμεναρχείου Λευκάδας από 28-07-2026 (Αρ. Πρωτ.: 21446/06-08-2026) θετικής εισήγησης του Λιμεναρχείου Λευκάδας, για την εκ νεου τοποθέτηση πλωτής εξέδρας στην ίδια θέση, του Teigen Erik Haavard του Altor, εκτός θαλάσσιας ζώνης λιμένα στη περιοχή Συβοτα Τ.Κ. Ευγήρου  Λευκάδας.  

3. Τo υπ’ αριθμ. 21/12-08-2026 έγγραφο  της Τοπικής  Κοινότητας Ευγήρου με θέμα: «Γνωμοδότηση σχετικά με αίτημα για την εκ νέου έκδοση απόφασης τοποθέτησης και χρήσης πλωτής εξέδρας, ,του  Teigen Erik Haavard στα Σύβοτα Τ.Κ. Ευγήρου Λευκάδας», με την οποία γνωμοδοτεί θετικά για την εκ νέου τοποθέτηση πλωτής εξέδρας στο ίδιο σημείο, με σκοπό την  πρόσδεση σκαφών, σύμφωνα με την υπ΄αριθμ. 2609/14-05-26 αίτηση και τα συνοδευτικά έγγραφα της, καθώς και σύμφωνα πάντα με την ισχύουσα νομοθεσία και την τήρηση όλων των προβλεπόμενων.

4. Άρα δεν ισχύει το σκεπτικό και οι λόγοι που απορριφτήκαν τα τρία (3) αιτήματα από το Δ.Σ. στη συνεδρίαση της 22/06/2026, με τις υπ’ αρ. αποφ. 113/2026 και 114/2026, και στη συνεδρίαση της 03/08/2026 με την υπ’ αρ. αποφ. 141/2026, για τοποθέτηση πλωτών εξεδρών στην περιοχή των Συβότων Τ.Κ. Ευγήρου Λευκάδας με την προοπτική των αποτελεσμάτων σύνταξης περιβαλλοντικής μελέτης  που θα προσδιορίσει την φέρουσα ικανότητα κάθε λιμένος αλλά και της ευρύτερης θαλάσσιας περιοχής και τον επιβαλλόμενο έλεγχο της υγειονομικής κατάστασης των υδάτων της θαλάσσιας περιοχής.  

                     Κατόπιν των ανωτέρω:
                                                                             ΕΙΣΗΓΟΥΜΑΙ ΣΤΟ Δ.Σ.
Να γνωμοδοτήσει θετικά στην έκδοση εκ νέου άδειας χρήσης της ήδη υπάρχουσας πλωτής εξέδρας που υφίσταται από το 2021 στην περιοχή των Συβότων Τ.Κ. Ευγήρου Λευκάδας για τους λόγους που αναλύθηκαν παραπάνω. 
Στη συνέχεια πήρε το λόγο ο Δ.Σ. Δρακονταειδής Κωνσταντίνος ο οποίος είπε: Πρέπει να είμαστε κατηγορηματικά αντίθετοι με την τοποθέτηση εξεδρών, αλλά και να εξετάζουμε χωριστά την κάθε περίπτωση.
Στη συνέχεια πήρε το λόγο ο Δ.Σ.  Βερροιώτης Ευάγγελος ο οποίος είπε: Είναι σαφής ο λόγος για τον οποίο δεν πρέπει να δώσουμε εκ νέου άδεια για τοποθέτηση πλωτής εξέδρας.

Στη συνέχεια πήρε το λόγο ο Δ.Σ.  Καλός Χαράλαμπος ο οποίος είπε: Θεωρώ ότι πρέπει να υπάρχει σχέδιο πριν αποφασίσουμε για κάθε περίπτωση, υπολογίζοντας πάντα την φέρουσα ικανότητα του κάθε λιμανιού.

Τέλος πήρε το λόγο ο Δ.Σ.  Σολδάτος Γεώργιος, ως εισηγητής,  ο οποίος είπε: Εισηγούμαι μέχρι να πάρουμε στα χέρια μας τη μελέτη που κάνει το Λιμενικό Ταμείο σε συνεργασία με το Δήμο, να είμαστε αρνητικοί στις ανανεώσεις πλωτών εξεδρών εκτός χερσαίας ζώνης λιμένα. 
Ακολούθησε ψηφοφορία κατά την οποία είκοσι (20) Δ.Σ. ψήφισαν υπέρ της εισήγησης
Μετά τα ανωτέρω, το Δ.Σ. αφού έλαβε υπόψη του την εισήγηση
ΑΠΟΦΑΣΙΖΕΙ ΟΜΟΦΩΝΑ
Ότι μέχρι να ολοκληρωθεί η μελέτη που κάνει το Λιμενικό Ταμείο σε συνεργασία με το Δήμο, να είμαστε ως Δημοτικό Συμβούλιο, αρνητικοί στις ανανεώσεις πλωτών εξεδρών εκτός χερσαίας ζώνης λιμένα. 
        
                                       Η απόφαση αυτή πήρε αρ. 173/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

